National Cykelrute 7
National Cykelrute 7 fra Sjællands Odde til Rødbyhavn er en af Danmarks 11 Nationale Cykelruter. Den er 240 km lang.
Ruten, der inkluderer 10 km på grusvej, begynder ved færgehavnen på Sjællands Odde og fortsætter gennem Odsherred og Nordvestsjælland uden at komme tæt på større byer, inden den via Tystrup Sø når Næstved. Herefter passerer den Vordingborg, Storstrømsbroen, Guldborgsundbroen, Sakskøbing, Maribo og Rødby for at ende i Rødbyhavn med færgeforbindelse til Puttgarden på Fehmern i Tyskland.